stanford-oval/wikipedia huggingface dataset:
הפלוגה התשיעית
השוואת האירועים בסרט לאירועים במציאות

בסרט מתואר שרק חייל אחד מהפלוגה הצליח לשרוד ונאמר כי הוא נשכח על ידי הפיקוד בשל הנסיגה הסובייטית מאפגניסטן. במציאות, הפלוגה התשיעית, שהיא למעשה המשמר העצמאי של הרגימנט המוטס ה-345 נקלעה לקרב יריות עקוב מדם על גבעה 3234 בין ה-7 ל-8 בינואר 1988. חיילי המשמר הצליחו להרוג בין מאתיים למאתיים וחמישים מחבלי מוג'הידין והיחידה איבדה 6 מאנשיה. 28 אחרים מתוך 39 החיילים הצליחו להינצל אף שנפצעו קשה. ארבעה מהחיילים ההרוגים עוטרו בעיטורי גיבור ברית המועצות לאחר מותם. היחידה הצליחה ליצור קשר עם הפיקוד ובאמצעות הנחיית מפקדהּ, קולונל ולרי ווסטרוטין, הצליחה לחלץ את הפצועים במסוק.
ראו גם

השורד האחרון
הערות שוליים

↑  9 рота
↑  Отечественные блокбастеры лидируют в десятке самых кассовых картин года  Подробнее: http://www.newsru.com/cinema/19dec2005/re.html, News.ru.com
↑  Самые кассовые фильмы за 2005 год.
↑  Putin praise for Russian war film
↑  כך מתואר בספר מאת Schofield,‏ The Russian Elite, בהוצאת Greenhill משנת 1993, עמודים 120-125
| פרס נשר הזהב הרוסי לסרט הטוב ביותר |
| --- | --- | --- |
| 2003—2010 | קוקושקה (2003) • השיבה (2004) • 72 מטרים (2005) • הפלוגה התשיעית (2006) • האי (2007) • 12 (2008) • שדה פראי (2009) • המגונדרים (2010) |  |
| 2011—2020 | איך סיימתי את הקיץ (2011) • ילנה (2012) • הטיגר הלבן (2013) • אגדה מספר 17 (2014) • מכת שמש (2015) • אודות האהבה (2016) • גן עדן (2017) • סאליוט 7 (2018) • המלחמה של אנה (2019) • טקסט (2020) |  |
| 2021— | יומן המצור (2021) • מחליקיים של כסף (2022) • אדמונית (2023) |  |
| סרטי פיודור בונדרצ'וק |
| --- | --- | --- |
| סרטים שביים | הפלוגה התשיעית (2005) • האי המיושב (2009) • סטלינגרד (2013) • משיכה (2017) • פלישה (2020) |  |
| סדרות שביים | פסיכו (2020) |  |
המטרופולין של טולידו

אזור המטרופולין של טולידו הוא אזור מטרופולין בקרבת העיר טולידו שבמדינת אוהיו בארצות הברית. האזור מכיל כ-656,696 תושבים בארבעה מחוזות שונים. לפי מפקד האוכלוסין של ארצות הברית אזור המטרופולין של טולדו כולל את המחוזות "פולטון", "לוקאס", "אוטוואה" ו"ווד".
אוכלוסייה

אזור המטרופולין של טולידו הוא אזור המטרופולין השישי בגודל במדינת אוהיו. חמשת האזורים האחרים הם המטרופולין של קליבלנד, המטרופולין של קולומבוס, אזור המטרופולין של סינסינטי, אזור המטרופולין של דייטון ואקרון.
יישובי אזור המטרופולין של טולידו > מחוז פולטון > אזורים כפריים

| 0 | 1 | 2 | 3 |
| --- | --- | --- | --- |
|  ארצ'בולד  דלתא |  פאייט  ליאונס |  מטאמורה  סוואנטון |  וואוסיאון |
יישובי אזור המטרופולין של טולידו > מחוז פולטון > עיירות

| 0 | 1 | 2 |
| --- | --- | --- |
|  אמבוי  צ'סטרפילד  קלינטון  דובר |  פרנקלין  פולטון  ג'רמן  גורהאם |  פייק  רויילטון  סוואן קריק  יורק |
יישובי אזור המטרופולין של טולידו > מחוז לוקאס > אזורים כפריים

| 0 | 1 | 2 | 3 |
| --- | --- | --- | --- |
|  ברקלי  הארבור וויו  הולנד |  מאומי  אורגון  אוטווה הילס |  סילבניה  טולידו |  ווטרוויל  וייטהאוס |
יישובי אזור המטרופולין של טולידו > מחוז לוקאס > עיירות

| 0 | 1 | 2 |
| --- | --- | --- |
|  הארדינג  ג'רוסאלם  מונקלובה  פרובידנס |  ריצ'פילד  ספנסר  ספרינגפילד  סוואנטון |  סילבניה  וושינגטון  ווטרוויל |
יישובי אזור המטרופולין של טולידו > מחוז אוטווה > אזורים כפריים

| 0 | 1 | 2 | 3 |
| --- | --- | --- | --- |
|  קלאיי סנטר  אלמור |  ג'נוואה  מרבלהד |  אוק הארבור  פורט קלינטון |  פוט-אין-ביי  רוקי רידג' |
יישובי אזור המטרופולין של טולידו > מחוז אוטווה > עיירות

| --- | --- |
 אלן  ביי  בנטון  קרול  קאטאוובה איילנד  קליי:  דאנבורי  אירי  האריס  פורטאג'  פוט-אין-ביי  סיילם
יישובי אזור המטרופולין של טולידו > מחוז ווד > אזורים כפריים

| 0 | 1 | 2 | 3 |
| --- | --- | --- | --- |
|  באיירדסטאון  בלומדייל  באולינג גרין  בראדנר  קוסטאר  סייגנט  גראנד ראפידס |  האסקינס  הויטוויל  ג'רי סיטי  לאקי  מילבורי  מילטון סנטר |  נורת' בולטימור  נורת'ווד  פמברוויל  פריסבורג  פורטאג'  ריזינגסאן |  רוספורד  טונטוגאני  וולברידג'  ויין  וסט מילגרוב  וסטון |
יישובי אזור המטרופולין של טולידו > מחוז ווד > עיירות

| 0 | 1 | 2 | 3 |
| --- | --- | --- | --- |
|  בלום  סנטר  פרידום  גרנדראפידס  הנרי |  ג'קסון  לייק  ליברטי  מידלטון  מילטון |  מונטגאמרי  פרי  פריסבורג  פליין  פורטאג' |  טרוי  וושינגטון  ובסטר  וסטון |
דמוגרפיה

לפי מפקד האוכלוסין משנת 2000, במטרופולין 659,188 תושבים, 259,973 משקי הבית, ו- 169,384 משפחות.
| דגל אוהיו מדינת אוהיו |
| --- | --- | --- |
| בירת המדינה | קולומבוס |  |
| אזורים גאוגרפיים | רמת אלייני • מישורי גליישל טיל • ימת אירי • הביצה השחורה הגדולה • המטרופולין של טולידו |  |
| היישובים הגדולים ביותר | קולומבוס • קליבלנד • סינסינטי • טולידו • אקרון • דייטון • פארמה • קנטון • ינגסטאון • לוריין • המילטון • ספרינגפילד • קטרינג • אליריה • לייקווד • קויאהוגה פולס • אוקליד • מידלטאון • מנספילד • ניוארק |  |
| נושאים נוספים | מחוזות • סמלים • היסטוריה • דמוגרפיה • יהדות אוהיו |  |
| --- | --- |
בקרת זהויות :  NLI: 987007465324305171  VIAF: 315530663   WorldCat (עם VIAF): 315530663
הנסיך אדוארד, דוכס קנט

ערך זה עוסק בדוכס קנט הנוכחי. אם התכוונתם לאביה של המלכה ויקטוריה, ראו .
הנסיך אדוארד, דוכס קנט (באנגלית: Prince Edward, Duke of Kent; נולד ב-9 באוקטובר 1935), או, בשמו המלא, אדוארד ג'ורג' ניקולס פטריק פול, הוא חבר משפחת המלוכה הבריטית, ונכדו של ג'ורג' החמישי, מלך הממלכה המאוחדת.
אדוארד נושא את התואר דוכס קנט מאז שנת 1942, והוא ה-41 בסדר הירושה לכתר הבריטי.
קורות חיים

אדוארד נולד ב-9 באוקטובר 1935 בבית מס' 3 בכיכר בלגרייב שבלונדון. אביו היה הנסיך ג'ורג', דוכס קנט, בנם הרביעי של המלך ג'ורג' החמישי ושל המלכה מרי. אמו של אדוארד הייתה הנסיכה מרינה, דוכסית קנט, בתם של ניקולאס, נסיך יוון ודנמרק וילנה ולדימירובנה, הנסיכה הגדולה של רוסיה.
אדוארד הוטבל בקפלה הפרטית של ארמון בקינגהאם ב-20 בנובמבר 1935 על ידי הארכיבישוף מקנטרברי, קוזמו לאנג בנוכחות סבו וסבתו – המלך והמלכה, וכן בנוכחות דודיו אדוארד, נסיך ויילס, מרי, הנסיכה המלכותית, הנסיך ארתור, דוכס קונוט וסטראת'רן, הנסיכה לואיז, דוכסית ארגייל וניקולאס, נסיך יוון.
ב-25 באוגוסט 1942 נהרג אביו של הנסיך בהתרסקות מטוס בקיית'נס. אדוארד, בן ה-6, ירש את תאריו – דוכס קנט, רוזן סנט אנדרוז וברון דאונפאריק.
אדוארד למד בבית הספר המכין לאדגרוב (Ludgrove Preparatory School) שבברקשייר, ובהמשך למד במכללת איטון ובלה רוסי שבשווייץ.
לאחר תום לימודיו החל ללמוד באקדמיה הצבאית המלכותית בסנדהרסט בה זכה בפרס סר ג'יימס מונקריף גריסון לידיעת שפות זרות, והפך למתרגם מוסמך מצרפתית לאנגלית.
בשנת 1959 החל אדוארד לשבת בכיסאו של אביו בבית הלורדים.
קורות חיים > שירות צבאי

לאחר סיום לימודיו במכללה הצבאית בשנת 1955, קיבל אדוארד דרגת לוטננט משנה (Second Lieutenant) והחל לשרת ברגימנט הסקוטים האפורים המלכותי. בין השנים 1962–1963 שירת אדוארד בהונג קונג, ולאחר מכן שירת במפקדה המזרחית של הצבא הבריטי. בשנת 1970 עבר אדוארד עם גדודו לשרת בקפריסין כחלק מכוחות האומות המאוחדות המפרידים בין החלק היווני לחלק הטורקי של האי.
אדוארד פרש מהצבא בשנת 1976 בדרגת לוטננט קולונל (Lieutenant-Colonel). ב-11 ביוני 1983 הועלה לדרגת מייג'ור גנרל וב-11 ביוני 1993 הועלה לדרגת פילדמרשל.
קורות חיים > נישואים וחיי משפחה

ב-8 ביוני 1961 נשא אדוארד לאישה את קתרינה וורסלי. טקס הנישואים נערך בקתדרלת יורק. לאחר נישואיה קיבלה קתרינה את התואר "הוד מעלתה המלכותית, דוכסית קנט". בשנת 2002 הודיעה קתרינה כי היא מבקשת להיקרא "קתרינה קנט" או "קתרינה, דוכסית קנט" (תואר בו נושאת לרוב האלמנה של הנסיך או גרושתו, וזאת על אף שבני הזוג עדיין נשואים).
לבני הזוג שלושה ילדים:
ג'ורג' וינדזור, רוזן סנט אנדרוז (נולד ב-26 ביוני 1962), נשא לאישה את סילוונה טומאסלי.
ליידי הלן טיילור (נולדה ב-28 באפריל 1964), נישאה לטימותי טיילור.
לורד ניקולס וינדזור (נולד ב-25 ביולי 1970), נשא את ליידי פאולה דומיני דה לופיס דה פרנקופאן. הטקס נערך בקריית הוותיקן – וניקולס היה הראשון מבין בני משפחת המלוכה הבריטית שנישא בוותיקן בטקס קתולי.
לאדוארד וקתרינה נולד בן נוסף ב-5 באוקטובר 1977, אשר נפטר בלידתו.
בשנת 1994 המירה קתרינה את דתה לנצרות הקתולית – אולם המרה זו לא פגעה במקומו של אדוארד בסדר הירושה לכתר הבריטי על פי חוק ההסדר 1701, מאחר שבעת נישואיו הייתה רעייתו חברה בכנסייה האנגליקנית. בעקבות אמו, המיר גם בנם, ניקולס, את דתו לנצרות קתולית.
אדוארד וקתרינה מתגוררים בבית רן, בארמון קנזינגטון שבלונדון.
תפקידים

מתוקף תפקידו כעוזרה של המלכה, אדוארד שימש בשליחויות מטעמה, וביקר בטקסי העצמאות של מדינות רבות שהיו מושבות של האימפריה הבריטית ובהן סיירה לאון, אוגנדה, גיאנה, גמביה וגאנה.
אדוארד משמש כנשיא מועדון הטניס והקריקט של אנגליה וכנשיא ועדת חבר העמים לקברי מלחמה, חבר בתפקיד גראנד מאסטר של הבונים החופשיים באנגליה, ומכהן כנשיא איגוד הצופים הבריטי מאז שנת 1975.
תארים וסמלים > תארים רשמיים

בין ה-8 באוקטובר 1935 – 25 באוגוסט 1942 נשא בתואר: "הוד מעלתו המלכותי, הנסיך אדוארד מקנט";
מאז ה-25 באוגוסט 1942: "הוד מעלתו, דוכס קנט".
תארו המלא של הנסיך הוא:
"מארשל השדה, הוד מעלתו המלכותי, הנסיך אדוארד ג'ורג' ניקולס פטריק, דוכס קנט, רוזן סנט אנדרוז, ברון דאונפטריק, האביר המלכותי של מסדר הבירית הנאצל ביותר, אביר הצלב הגדול של מסדר מייקל הקדוש וג'ורג' הקדוש, המכובד ביותר, אביר הצלב הגדול של המסדר הוויקטוריאני המלכותי, עוזר אישי של הוד מלכותה"[דרושה הבהרה].
תארים וסמלים > תוארי כבוד

תארים בריטיים:
אביר מסדר הבירית;
אביר מסדר מיכאל הקדוש וג'ורג' הקדוש
עוזר אישי של המלכה;
מדליית ההכתרה של המלכה אליזבת השנייה, 1953;
מדליית קפריסין של האומות המאוחדות, 1970;
מדליית יובל הכסף של המלכה אליזבת השנייה, 1977;
מדליית יובל הזהב של המלכה אליזבת השנייה, 2002;
מדליית יובל היהלום של המלכה אליזבת השנייה, 2012;
תוארי כבוד בריטיים:
קנדה מסדר ג'ורג' הקדוש וקונסטנטין הקדוש, מסדר ראשון;
נפאל המסדר הנאצל ביותר של טרי שקטי פאטה, מסדר ראשון;
ליבריה מסדר כוכב אפריקה;
ירדן מסדר הרנסאנס;
נורווגיה מסדר אולב הקדוש;
פולין מסדר הכבוד של רפובליקת פולין
תארים וסמלים > תוארי כבוד > תארים צבאיים

הממלכה המאוחדת
לוטננט משנה (סגן משנה) של רגימנט הסקוטים האפור המלכותי;
קולונל (אלוף-משנה) של המשמר הסקוטי;
קולונל ראשי (אלוף) של רגימנט הפוסילרים המלכותי;
קולונל מלכותי של רגימנט הרובאים הראשון;
סגן קולונל ראשי של משמר הדרגונים הסקוטי המלכותית;
קומנדר האווירייה, חיל האוויר המלכותי;
מרשל ראשי של האווירייה, של חיל האוויר המלכותי.
חבר העמים הבריטי
קולונל ראשי של רגימנט לורן הסקוטי של קנדה
תארים וסמלים > תוארי כבוד > תפקידים אחרים

נגיד אוניברסיטת סארי;
מאסטר גדול של מסדר הבקתה הגדולה המאוחדת של אנגליה של הבונים החופשיים.
תארים וסמלים > שלט אצולה

שלט האצולה זהה לשלט האצולה המלכותי, בהבדל אחד – בשלט חמישה תגים, כאשר על התג הראשון, השלישי והחמישי מופיע עוגן כחול, ועל השני והרביעי צלב אדום.
על הכתר שמעל הסמל (שמורכב מארבעה צלבי פאטיה שביניהם ארבעה עלי תות שדה) עומד אריה.
הערות שוליים

↑  Field Marshal His Royal Highness Prince Edward George Nicholas Patrick, Duke of Kent, Earl of Saint Andrews, Baron Downpatrick, Royal Knight of the Most Noble Order of the Garter, Knight Grand Cross of the Most Distinguished Order of Saint Michael and Saint George, Knight Grand Cross of the Royal Victorian Order, Aide-de-Camp to Her Majesty
| --- | --- |
בקרת זהויות :  NLI: 987012289465605171  GND: 143291246  ISNI: 0000 0001 1065 2844  LCCN: n92049720  NKC: jo20231182193  UKPARL: go0OjdUx  VIAF: 60738417   WorldCat (עם VIAF): 60738417 
שלט האצולה
הקורפוס ה-42 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  29 בינואר 1940 – 23 בפברואר 1945 (5 שנים)
 מלחמות:  מלחמת העולם השנייה מבצע ברברוסה  קרב קורסק  קרב קורסון-צ'רקאסי  מבצע ויסלה-אודר
 פיקוד
 מפקדים
 
הקורפוס ה-42 (בגרמנית: XXXXII. Armeekorps) היה קורפוס של הוורמאכט, שלחם במלחמת העולם השנייה.
היסטוריה

הקורפוס הוקם ב-29 בינואר 1940, וכמפקדו מונה ולטר קונצה. במהלך המערכה על צרפת לחם הקורפוס כחלק מהארמייה התשיעית, ובשלב השני כחלק מהארמייה ה-16 במסגרת קבוצת ארמיות A. במהלך מבצע ברברוסה לחם הקורפוס בתחילה כעתודת קבוצת ארמיות מרכז, ולאחר מכן כחלק מהארמייה התשיעית. באמצע יולי הועבר הקורפוס לקבוצת ארמיות צפון, כחלק מהארמייה ה-16 ולאחר מכן כחלק מהארמייה ה-18. ב-10 באוקטובר 1941 מונה הנס פון שפונק למפקד הקורפוס, וב-20 באוקטובר הועבר הקורפוס לחלקו המזרחי של חצי האי קרץ', תחת פיקוד הארמייה ה-11. מנשטיין היה עסוק במתקפה על סבסטופול והוציא לשם כך כוחות מהקורפוס ה-42, עד שנשארו לפקודת הקורפוס רק הדיוויזיה ה-46 ושתי בריגדות רומניות.
ב-26 בדצמבר 1941 הנחיתו הרוסים כוח גדול בשלושה מקומות בחצי האי קרץ'. הקורפוס הצליח לחסל שני אתרי נחיתה רוסיים אבל ב-29 בדצמבר 1941 הנחיתו הרוסים 42,000 חיילים בפאודוסיה, בעורפו של פון שפונק.
עם מתקפת החורף של ז'וקוב ומתקפות נוספות של הרוסים בקשו מפקדים גרמנים רשות לסגת. היטלר הוציא לפיכך ב-26 בדצמבר 1941 את "פקודת העמידה במקום" ובה אסר על כל נסיגה. "החיילים יילחמו עד האחרון שבהם וייצרו כיסי התנגדות עד שהלופטוואפה יצניח להם אספקה וכוחות נוספים יפרצו את הכיתור. העובר על פקודה זו יהיה צפוי לעונש מוות".
פון שפונק לא הצליח ליצור קשר עם מפקדו של פון מנשטיין שהיה עסוק במתקפה על סבסטופול. הוא חש שחלון ההזדמנויות שלו הולך ונסגר והוא ו-10,000 חייליו ייפלו בשבי וגורלם ייחרץ. הוא החליט על נסיגת הדיוויזיה ה-46. הם השאירו את הציוד הכבד כולל תותחים ונסוגו ברגל בקור של C°‏ 30- כעבור 46 שעות, ב-1 בינואר 1942 הם חברו לשאר הכוחות ויצרו קו הגנה שהדף שתי התקפות סובייטיות. בעקבות הנסיגה הודח פון שפונק, ופרנץ מאטנקלוט מונה למפקד הקורפוס. ב-24 באוגוסט 1942 הועבר הקורפוס לעתודת קבוצת ארמיות A, וב-21 באפריל 1943 הועברה תחת פיקוד פלגת הארמייה קמפף, ולחמה עימה בקרב חרקוב השלישי ובקרב קורסק. ב-1 באוגוסט הפכה פלגת הארמייה להארמייה השמינית, וב-29 בספטמבר 1943 הועבר הקורפוס תחת פיקוד ארמיית הפאנצר הרביעית. הקורפוס ספג אבדות כבדות במהלך קרב דנייפר, והושמד כמעט כליל בקרב קורסון-צ'רקאסי.
הקורפוס הוקם מחדש על בסיס מפקדת הקורפוס ששרדה, והועמד תחת פיקוד ארמיית הפאנצר הרביעית. ב-14 ביוני 1944 מונה הרמן רקנאגל למפקד הקורפוס, וב-23 בינואר 1945 מונה ארתור פינגר למפקד הקורפוס. הקורפוס לחם במהלך מבצע ויסלה-אודר, והושמד כליל ב-23 בפברואר.
מפקדים

ולטר קונצה (29 בינואר 1940 - 10 באוקטובר 1941)
הנס פון שפונק (10 באוקטובר 1941 - 10 באוקטובר 1941)
ברונו בילר (10 באוקטובר 1941 - נובמבר 1941)
הנס פון שפונק (נובמבר 1941 - 31 בדצמבר 1941)
פרנץ מאטנקלוט (1 בינואר 1942 - 22 ביוני 1943)
אנטון דוסטלר (22 ביוני 1943 - יולי 1943)
פרנץ מאטנקלוט (יולי 1943 - 2 במרץ 1944)
פרנץ מאטנקלוט (15 במרץ 1944 - 14 ביוני 1943)
הרמן רקנאגל (14 ביוני 1944 - 23 בינואר 1945)
ארתור פינגר (23 בינואר 1945 - 23 בפברואר 1945)
סדר הכוחות > המערכה על צרפת

במהלך המערכה על צרפת כלל הקורפוס את היחידות הבאות:
הדיוויזיה ה-50
הדיוויזיה ה-291
סדר הכוחות > מבצע ברברוסה

במבצע ברברוסה כלל הקורפוס את היחידות הבאות:
הדיוויזיה ה-110
הדיוויזיה ה-106
סדר הכוחות > המצור על סבסטופול

במצור על סבסטופול כלל הקורפוס את היחידות הבאות:
הדיוויזיה ה-140
הדיוויזיה ה-46
הדיוויזיה ה-73
סדר הכוחות > קרב קורסק

בקרב קורסק כלל הקורפוס את היחידות הבאות:
הדיוויזיה ה-39
הדיוויזיה ה-161
הדיוויזיה ה-282
סדר הכוחות > קרב קורסון-צ'רקאסי

בקרב קורסון-צ'רקאסי כלל הקורפוס את היחידות הבאות:
פלגת הקורפוס "B"
הדיוויזיה ה-88
דיוויזיית הפאנצר אס אס ה-5
בריגדת פאנצרגרנדיר ואלוניה
הפלה טבעית

| --- | --- |

 תחום:  מיילדות 
 קישורים ומאגרי מידע
 MeSH:  D000022
 סיווגים
 ICD-10:  O03 
 ICD-11:  JA00.0 
 
הפלה טבעית היא סיום של היריון ומות העובר באופן טבעי, בניגוד להפלה מלאכותית, שהיא בדרך כלל יזומה.
שכיחות

בערך אחת מכל ארבע נשים עוברת הפלה אחת לפחות במשך חייה. במקרים רבים, היריון נכשל עוד לפני שהאישה מודעת שהיא בהריון. מעריכים שכ-30% מהביציות המופרות מופלות בדימום אשר נראה לאישה כווסת רגיל, לעיתים עם דימום קצת יותר מוגבר מהרגיל. כ-15% מההריונות בהם האישה מודעת שהיא בהריון מסתיימים בהפלה טבעית. יש הריונות המסתיימים בהפלה מלאכותית או לידה מוקדמת של עובר מת. כלומר, למעלה מ-50% מההריונות לא מסתיימים בלידת תינוק חי. הסיכון להפלה עולה עם גיל האישה. מעל גיל 35 הסיכון להפלה הוא 1 מ-5 או 1 מ-6, מעל גיל 40 הסיכון הוא כבר 1 מ-3 ומעל גיל 45 כל היריון שני מסתיים בהפלה.
גורמים

הגורמים הראשיים להפלות הם בעיות כרומוזומליות של העובר. בעקבות ליקוי בביצית, בזרע או בצירוף שלהם העובר אינו מתפתח ועל כן מופל. בבדיקות שנעשו נמצא שמעל מחצית העוברים שיצאו בהפלה טבעית בשליש הראשון של ההריון היו בעלי ליקוי כרומוזומלי ולא יכלו לחיות גם אם היו מסיימים את ההריון. לרוב, הבעיות הכרומוזומליות אינן כתוצאה מבעיות גנטיות של ההורים ועל כן הפלה אחת אצל אישה אינה סימן לסיכוי גבוה יותר להפלות נוספות אצל אותה אישה. ישנן בעיות כרומוזומליות של ההורים שעשויות למנוע לידה תקינה אצל מטופלים מסוימים, כגון אינוורסיה כרומוזומלית.
גורמים נוספים להפלות הם פגיעה פיזית, חשיפה לחומרים מסוכנים, זיהום וקרישיות מוגברת אשר מצמצמת את אספקת הדם לעובר.
בשלבים מתקדמים יותר, הפלה עלולה לקרות עקב פתיחה של צוואר הרחם אשר אינו מצליח לשאת את העובר.
מחקרים מצאו שעודף משקל, צריכה גבוהה של קפאין, צריכת אלכוהול ושימוש בתרופות מסוימות מגבירים את הסיכוי להפלה. גם הריונות כתוצאה מטיפולי פוריות הם בעלי שכיחות גבוהה יותר של הפלות.
סוגים

ישנם מספר סוגים של הפלות טבעיות.
הפלה שלמה - בה ההריון מפסיק, ושק ההריון יוצא החוצה בשלמותו. במקרים כאלה אין צורך בהתערבות רפואית, אלא רק במעקב.
הפלה לא שלמה - בה ההריון מפסיק ותוכן ההריון יוצא, אך אינו יוצא בשלמות. יש צורך בהתערבות רפואית (כירורגית או תרופתית) להשלמת ההפלה.
הפלה נדחית (missed abortion)- בה ההריון מפסיק, אך הגוף לא פולט את שק ההריון כלל. במקרים כאלה אשה לא תדע בהכרח שאיבדה את העובר, ורק בבדיקת אולטרסאונד תגלה זאת. לעיתים העובר נפלט בשלב יותר מאוחר, אך בדרך כלל ממליצים על התערבות רפואית להוצאת שק ההריון החוצה, אם על ידי גרידה, או על ידי מתן תרופות.
הריונות פגומים

פעמים רבות הגורם להפלה טבעית הוא סוג היריון לא תקין. סוגים נפוצים הם:
היריון כימי- היריון המסתיים בהפלה בשבועות הראשונים אחרי הביוץ, ולפני שיש שק היריון. במקרים רבים נשים כלל לא יודעות כי עברו הפלה. לפעמים יש איחור קצר במחזור, או דימום יותר משמעותי ממחזור רגיל. נשים שעוקבות אחרי הביוץ שלהן ומבצעות בדיקות היריון לקראת מועד המחזור שלהן מגלות שיש להן עליה משמעותית בהורמון HCG (הורמון ההיריון). אבל אחרי כמה ימים תהיה ירידה חדה שלו, והמחזור יתחיל.
ביצית שדופה- גם כן היריון המסתיים בהפלה בשבועות הראשונים אחרי הביוץ. במקרה זה הביצית המופרת משתרשת ברחם, אך העובר מפסיק להתפתח מסיבה לא ידועה. הגוף ממשיך לחשוב שהוא בהיריון ויוצר שק היריון. בבדיקות אולטרסאונד ניתן לראות שק היריון בלי עובר בפנים. מצב זה יכול להסתיים בדימום טבעי (הפלה שלמה) או באמצעות התערבות רפואית (הפלה לא שלמה, ואו נדחת).
היריון חוץ רחמי (ectopic pregnancy)- מקרה בו הביצית המופרת משתרשת מחוץ לרחם, בדרך כלל בחצוצרה. היריון כזה יכול להיות מלווה בכאבים חזקים ודימומים. מדובר במצב רפואי העלול לסכן את האישה, ויש לטפל בו בהקדם.
תסמינים

התסמין העיקרי המעיד על סכנת הפלה הוא דימום נרתיקי בהריון, אולם רק מחצית מהנשים עם דימום נרתיקי בהריון אכן יעברו הפלה. נשים רבות עם דימום בהריון מסיימות את ההריון בהצלחה ובין חמישית לרבע מההריונות המסתיימים בלידה היו דימומים נרתיקיים. במקרים של הפלה ללא דימום, בבדיקות האולטרסאונד לא ימצא שק היריון עם עובר ברחם, או שלא יהיה דופק עוברי (או שיפסיק אם כבר התחיל) והעובר לא יהיה בגודל תואם שבוע.
טיפול

במקרי דימום נרתיקי במהלך היריון נהוג להמליץ על מנוחה בשכיבה במיטה, למרות שאין מחקרים מדעיים המוכיחים שהמנוחה אכן עוזרת. טיפולים אחרים, תרופתיים או הורמונליים, לא נמצאו כבעלי השפעה על המשך ההריון.
בנוסף למנוחה נהוג במקרי דימום נרתיקי בהריון לבצע בדיקה תכופה של ההריון כדי לוודא שההריון תקין. בדיקות לתקינות היריון נעשות על ידי בדיקת אולטרה סאונד להריון לווידוא שהעובר חי או בדיקה הורמונלית לאישה.
במקרה של הפלה, המתבטאת בדימום רב והתכווצויות. הדימום מלווה לפעמים ביציאה של קרישי דם. יש צורך לוודא שאכן כל העובר יצא ועל כן מבצעים לעיתים גרידה או הפלה תרופתית. מומלץ לנשים במקרים אלו להגיע מיידית לטיפול רפואי.
השפעה פסיכולוגית

אף על פי שההתאוששות הפיזית מהפלה היא לרוב מהירה, אצל נשים רבות ההתגברות הנפשית לוקחת שבועות, חודשים ולעיתים אף יותר משנה. השוני בהתמודדות בין אשה לאשה תלוי בכל מני גורמים. גורם אחד הוא מידת ההקשרות של האם לעובר, במיוחד במקרים בהם יש קושי להיכנס להריון. כמובן שאם ההריון הושג באמצעות טיפולי פוריות, אובדן ההריון עלול להיות קשה במיוחד. גורם נוסף הוא האופן שבו ההפלה מתרחשת. במידה ולא מדובר בגרידה, נשים חוות דימום כבד, מלווה בגושי דם. החוויה של הדימום, עם ההבנה שגושי הדם הללו היו פעם עובר, עשויה להיות קשה מנשוא. במקרים בהם שק ההריון לא יוצא מעצמו, לרוב צריך לחכות כמה ימים עד שהעובר יוצא, ואז האשה צריכה להסתובב עם עובר מת בגוף וזאת תחושה מאוד קשה, וכמובן מצבה הרגשי הכללי של האשה משפיע על כיצד תגיב גם כן. במקרים בהם אובדן ההריון הוא בשלבים מאוחרים מאוד, לעיתים מתפתחת פוסט טראומה.
הערות שוליים

↑  הפלה טבעית באתר מכבי שירותי בריאות
↑  הפלה- מדריך באתר דוקטורס
↑  הפלות בתחילת ההריון- באתר בריאות האשה
↑  הריון כימי- אתר ללדת 2013
↑  "What is a blighted ovum?". BabyCentre UK. נבדק ב-2021-04-12.
↑   נועה לימונה, הרות אסון: הפוסט טראומה המושתקת של נשים שהריונן מסתיים באובדן, באתר הארץ, 9 בפברואר 2017
הר וורן (רכס סנטינל)

ערך זה עוסק בהר בארץ אלזוורת' שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 גובה:  2,340 מ' 
 מיקום:  אזור הברית האנטארקטית,
 רכס הרים:  רכס סנטינל 
 קואורדינטות:  77°43′00″S 85°57′00″W﻿ / ﻿77.71666667°S 85.95°W﻿ / -77.71666667; -85.95
  (למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר וורן(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר וורן
 
הר וורן (באנגלית: Mount Warren) הוא הר ברמת גרומשין, צפונית לקרחון ניוקאמר, בצידו המזרחי של רכס סנטינל בצפון הרי אלזוורת' שבאנטארקטיקה.
גובהו של ההר 2,340 מטרים מעל פני הים.
ההר מתנשא מעל קרחון ניוקאמר שמדרום וממערב לו, ומעל קרחון ויצ'ה שמצפון מזרח לו.
היסטוריה > מקור השם

שמו של ההר ניתן לו על ידי הוועדה המייעצת לשמות אנטארקטיים.
ההר נקרא על שם סמל ססיל או. וורן (Cecil O. Warren) מחייל הנחתים של ארצות הברית, שהיה נווט של טייסת VX-6 של צי ארצות הברית, בעת ביצוע טיסות צילום מעל הרכס בין ה-14 וה-15 בדצמבר 1959.
הערות שוליים

1 2 3 4  מידע גאוגרפי והיסטורי
הר צפלין (אנטארקטיקה)

ערך זה עוסק בהר בארץ גרהאם שבאנטארקטיקה. אם התכוונתם למשמעות אחרת, ראו .
| --- | --- |
אין תמונה חופשית
 מידע כללי
 על שם:  פרדיננד פון צפלין 
 גובה:  1,265 מ' 
 מיקום:  אזור הברית האנטארקטית,
 קואורדינטות:  64°27′00″S 61°31′00″W﻿ / ﻿64.45°S 61.516666666667°W﻿ / -64.45; -61.516666666667
  (למפת חצי האי האנטארקטי מוגדלת) בסיס חנרל ברנרדו אוהיגינס ריקלמההר צפלין(למפת חצי האי האנטארקטי רגילה) בסיס חנרל ברנרדו אוהיגינס ריקלמההר צפלין(למפת אנטארקטיקה רגילה) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר צפלין(למפת אנטארקטיקה מוגדלת) מסיב וינסון אמונדסן-סקוט מקמרדו ווסטוק ים ודל ים רוס מדף הקרח רוס  מעבר דרייק ארץ גרהאם האוקיינוס הדרומיהר צפלין
 
הר צפלין (באנגלית: Mount Zeppelin; נהגה - הר זפלין) הוא הר בחצי האי פפור, באזור חוף דנקו, שבחוף המערבי של חצי האי האנטארקטי, בארץ גרהאם שבאנטארקטיקה.
גובהו של ההר 1,265 מטרים מעל פני הים; הר צפלין הוא ההר ה-1,900 בגובהו באנטארקטיקה.
ההר ממוקם 4.8 קילומטרים דרומית-מזרחית מנקודת אקנר.
ההר ממוקם בין מעבר גרהאם לבין מפרצון ריסס.
ההר מתנשא מעל קרחון פודואנה שמצפון לו.
היסטוריה > גילוי ומיפוי ההר

ההר מופה לראשונה על ידי המשלחת האנטארקטית הבלגית, אשר חקרה את אנטארקטיקה בין השנים 1897–1899, בפיקודו של אדריאן דה ז'רלאש.
ההר צולם מהאוויר על ידי הסקר האווירי של שטחי חסות איי פוקלנד בעונת המחקר (הקיץ האנטארקטי) 1956–1957.
ההר נסקר על ידי הקרקע על ידי משלחת סקר מטעם סקר שטחי חבות איי פוקלנד בעונת המחקר 1957–1958; המשלחת יצאה אל הסקר מנקודת פורטל
היסטוריה > מקור השם

שמו של ההר ניתן לו בשנת 1960 על ידי הוועדה המייעצת לשמות אנטארקטיים של בריטניה.
ההר נקרא על שמו של הרוזן פרדיננד פון צפלין, מהנדס אווירונאוטיקה גרמני שפיתח את ספינות הצפלין.
שם זה ניתן, בהתאם לשמות אתרים אחרים באזור, הנקראים על שם חלוצים בתחום התעופה.
הערות שוליים

1 2 3 4 5 6 7 8  מידע גאוגרפי והיסטורי באתר הסקר הגאולוגי של ארצות הברית
1 2 3 4 5 6 7 8  מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה
↑  לפי מקור אחר, גובהו של ההר 850 מטרים מעל פני הים
1 2  מידע על גובה ההר
השלשה על שם שרקו

השלשה על שם שרקו (באנגלית: Charcot Triad) היא שילוב התסמינים צהבת, חום (בדרך כלל מלווה בצמרמורת) וכאבי בטן ברביע הימני העליון. היא קרויה על שם הרופא הצרפתי ז'אן מרטין שרקו.
שלשה זו מרמזת בסבירות גבוהה על דלקת עולה בדרכי המרה (זיהום חריף של צינור המרה).
כאשר המצגת כוללת גם סימני הלם (בדרך כלל לחץ דם נמוך) ושינוי במצב ההכרה (בדרך כלל בלבול) היא ידועה בשם הפנטאדה על שם ריינולדס.
הערות שוליים

↑  http://www.whonamedit.com/synd.cfm/2896.html
↑  "eMedicine - Cholangitis : Article by Homayoun Shojamanesh".